ભારતની આઇપીએલમાં પણ અફઘાનિસ્તાનના ખેલાડીઓ રમે છે. તેમાંથી મળતા લાખો રૂપિયો અફઘાન ક્રિકેટર માટે કરોડો સમાન છે. ત્રાસવાદી જૂથોમાં લડીને મરવાનું થાય, પણ રમતના મેદાનમાં લડીને કમાણી થાય તે વાત અફઘાનની નવી પેઢી માટે આકર્ષક સાબિત થઈ શકે છે. આ જ અનુસંધાને ગયા અઠવાડિયે યોજાયેલી અફઘાનિસ્તાનની પોતાની લિગ ટુર્નામેન્ટ એક ટર્નિંગ પોઈન્ટ સાબિત થઈ રહી છે. કેમ કે છેલ્લા કેટલાક સમયથી અફઘાન ક્રિકેટરોને મળેલું એટેન્શન અને તે પછી યોજાઈ આ લિગ ટુર્નામેન્ટ. તેમાં હજરાતુલ્લા જજાઈ નામના યુવાન ક્રિકેટરે એક જ ઓવરમાં છ છગ્ગા માર્યા તે સમાચાર ભારત સહિત ક્રિકેટવિશ્વમાં ચમક્યા હતા.